CELEX: 32016R0239
Language: hr
Date: 2016-02-19 00:00:00
Title: Uredba Komisije (EU) 2016/239 оd 19. veljače 2016. o izmjeni Uredbe (EZ) br. 1881/2006 u pogledu najvećih dopuštenih količina tropanskih alkaloida u određenoj hrani na bazi žitarica za dojenčad i malu djecu (Tekst značajan za EGP)

20.2.2016   
            
            
               HR
            
            
               Službeni list Europske unije
            
            
               L 45/3
            
         UREDBA KOMISIJE (EU) 2016/239
   оd 19. veljače 2016.
   o izmjeni Uredbe (EZ) br. 1881/2006 u pogledu najvećih dopuštenih količina tropanskih alkaloida u određenoj hrani na bazi žitarica za dojenčad i malu djecu
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 315/93 od 8. veljače 1993. o utvrđivanju postupaka Zajednice za kontrolu kontaminanata u hrani (1), a posebno njezin članak 2. stavak 3.,
   budući da:
   
               (1)
            
            
               Uredbom Komisije (EZ) br. 1881/2006 (2) utvrđuju se najveće dopuštene količine određenih kontaminanata u hrani.
            
         
               (2)
            
            
               Znanstveni odbor za kontaminante u prehrambenom lancu („CONTAM”) Europske agencije za sigurnost hrane (EFSA) donio je mišljenje o tropanskim alkaloidima u hrani i hrani za životinje (3).
            
         
               (3)
            
            
               Tropanski alkaloidi sekundarni su metaboliti koji se prirodno pojavljuju u više porodica biljaka, uključujući Brassicaceae, Solanaceae i Erythroxylaceae. Dosad je utvrđeno više od 200 tropanskih alkaloida. Najviše se istraživalo tropanske alkaloide (-)-hiosciamin i (-)-skopolamin. Atropin je racemična smjesa (-)-hiosciamina i (+)-hiosciamina od kojih samo (-)-enantiomer hiosciamina pokazuje antikolinergičko djelovanje.
            
         
               (4)
            
            
               Dobro je poznata prisutnost tropanskih alkaloida u rodu Datura. Datura stramonium široko je rasprostranjena u umjerenim i tropskim regijama i zbog tog razloga sjemenke biljke Datura stramonium pronađene su kao nečistoće u sjemenkama lana, soji, sirku, prosu, suncokretu i heljdi te njihovim proizvodima. Sjemenke biljke Datura stramonium ne mogu se lako odstraniti iz sirka, prosa i heljde sortiranjem i čišćenjem te je stoga utvrđeno da su sirak, proso i heljda te proizvodi dobiveni od njih i hrana na bazi žitarica koja ih sadržava kontaminirani tropanskim alkaloidima.
            
         
               (5)
            
            
               Odbor CONTAM utvrdio je da je akutna referentna doza skupine („ARfD”) od 0,016 μg/kg tjelesne težine izražena kao zbroj (-)-hiosciamina i (-)-skopolamina, uz pretpostavku jednakakovrijedne snage. Odbor CONTAM zaključio je na temelju ograničeno raspoloživih informacija da bi prehrambena izloženost male djece mogla znatno premašiti akutnu referentnu dozu skupine.
            
         
               (6)
            
            
               Stoga je primjereno utvrditi najveću dopuštenu količinu (-)-hiosciamina i (-)-skopolamina u hrani na bazi žitarica za dojenčad i malu djecu koja sadržava proso, sirak, heljdu ili proizvode dobivene od njih. Međutim, budući da zbog analitičkih razloga nije uvijek moguće razlikovati enantiomere hiosciamina, primjereno je utvrditi najveću dopuštenu količinu atropina i skopolamina. Budući da sinteza tropanskih alkaloida u biljkama dovodi do (-)-hiosciamina i (-)-skopolamina, a ne do (+)-hiosciamina, analitički rezultati u pogledu atropina u hrani biljnog podrijetla pokazuju postojanje (-)-hiosciamina.
            
         
               (7)
            
            
               Primjereno je utvrditi pravila uzorkovanja koja će se primjenjivati za kontrolu usklađenosti s najvećim dopuštenim količinama.
            
         
               (8)
            
            
               Uredbu (EZ) br. 1881/2006 trebalo bi stoga na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog Uredbi (EZ) br. 1881/2006 mijenja se u skladu s Prilogom ovoj Uredbi.
   Članak 2.
   Uzorkovanje radi kontrole usklađenosti s najvećim dopuštenim količinama provodi se u skladu s propisima utvrđenima u dijelu J Priloga I. Uredbi Komisije (EZ) br. 401/2006 (4).
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. veljače 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 37, 13.2.1993., str. 1.
   
   
      (2)  Uredba Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.).
   
      (3)  Odbor CONTAM EFSA-e (Znanstveni odbor EFSA-e za kontaminante u prehrambenom lancu), 2013. Znanstveno mišljenje o tropanskim alkaloidima u hrani i hrani za životinje. EFSA Journal 2013.;11(10):3386, 113 str. doi:10.2903/j.efsa.2013.3386.
   
      (4)  Uredba Komisije (EZ) br. 401/2006 od 23. veljače 2006. o utvrđivanju metoda uzorkovanja i analize za službenu kontrolu razina mikotoksina u hrani (SL L 70, 9.3.2006., str. 12.).
   
      PRILOG
      U odjeljku 8. Priloga Uredbi (EZ) br. 1881/2006, dodaje se sljedeći unos:
      
         
                     Hrana (1)
                  
                  
                     Najveća dopuštena količina (μg/kg)
                  
               
                     „8.2.
                  
                  
                     
                        Tropanski alkaloidi
                         (1)
                     
                  
               
                      
                  
                  
                      
                  
                  
                     Atropin
                  
                  
                     Skopolamin
                  
               
                     8.2.1.
                  
                  
                     Prerađena hrana na bazi žitarica i dječja hrana za dojenčad i malu djecu koja sadržava proso, sirak, heljdu ili proizvode dobivene od njih (29)
                  
                  
                     1,0 μg/kg
                  
                  
                     1,0 μg/kg
                  
               
      
         (1)  Navedeni tropanski alkaloidi jesu atropin i skopolamin. Atropin je racemična smjesa (-)-hiosciamina i (+)-hiosciamina od kojih samo (-)-enantiomer hiosciamina pokazuje antikolinergičko djelovanje. Budući da zbog analitičkih razloga nije uvijek moguće razlikovati enantiomere hiosciamina, utvrđuju se najveće dopuštene količine atropina i skopolamina.”